പിഞ്ചുകുഞ്ഞിനെ വെട്ടിക്കൊന്ന് അച്ഛന് ആത്മഹത്യ ചെയ്തു , അമ്മ ഗുരുതരാവസ്ഥയില് ശ്രീകണ്ഠപുരം : ഏരുവേശ്ശിയില് 6 മാസം പ്രായമുള്ള കുഞ്ഞിനെ വെട്ടിക്കൊന്ന് അച്ഛന് ആത്മഹത്യ ചെയ്തു. പുള്ളിമാന് കുന്നില് മാവില വീട്ടില് സതീഷ് കുമാര് 31 ആണ് ഭാര്യ അഞ്ജു, മകന് ധ്യാന് ദേവ് എന്നിവരെ കത്തികൊണ്ട് കുത്തി പരിക്കേല്പ്പിച്ച് കഴുത്ത് മുറിച്ച് ആത്മഹത്യ ചെയ്തത്.ഇന്നലെ രാവിലെ 9.30 തോടെയായിരുന്നു സംഭവം. ഗള്ഫില് ജോലി ചെയ്ത് വരികയായിരുന്ന സതീഷ് മൂന്നു വര്ഷം മുമ്ബാണ് നാട്ടില് തിരിച്ചെത്തിയത്. സംഭവ സമയത്ത് സതീഷിന്റെ അമ്മ ദേവകി വീട്ടില് ഉണ്ടായിരുന്നു. കിടപ്പ് മുറിയിലേക്ക് കയറിയ സതീഷ് വാതില് അടച്ചതിന് ശേഷം ഭാര്യയെയും കുട്ടിയെയും കത്തി കൊണ്ട് കുത്തുകയായിരുന്നു. ഗുരുതരമായ പരുക്കുകളോടെയാണ് അമ്മയെയും കുട്ടിയെയും കണ്ണൂരിലെ ആശുപത്രിയില് കൊണ്ടു വന്നത്. കുട്ടി ആശുപത്രിയിലാണു മരിച്ചത്. തീവ്രപരിചരണ വിഭാഗത്തിലാണ് അഞ്ജു ഇപ്പോഴുള്ളത്. സതീഷ് മാനസിക അസ്വാസ്ഥ്യമുള്ള ആളാണെന്നാണു പോലീസിനു കിട്ടിയ വിവരം. കഴിഞ്ഞ കുറച്ചു ദിവസങ്ങളായി മരുന്ന് കഴിക്കാറുണ്ടായിരുന്നില്ലെന്നു പറയുന്നു. സതീഷ് അയാളുടെ അമ്മയെ വീടിന് പുറത്താക്കി ക്രൂര കൃത്യം ചെയ്തത്. വീട്ടിന് പുറത്താക്കിയ അമ്മയുടെ അലറിവിളിച്ചുള്ള കരച്ചില് കേട്ടാണ് സമീപ പ്രദേശങ്ങളില് റബര് ടാപ്പിങ്ങ് നടത്തുന്നവരും അയല്വാസികളും എത്തി മുറി തുറന്നത്. മുറിക്കകത്ത് സതീശന് മരിച്ചു കിടക്കുന്നതിനടുത്ത് രക്തത്തില് കുളിച്ചു കിടന്ന അഞ്ജുവും കുട്ടിയും മരിച്ചിട്ടില്ലന്ന് മനസ്സിലാക്കിയ നാട്ടുകാര് അവരെ ആശുപത്രിയിലെത്തിക്കുകയായിരുന്നു. കുടിയാന്മല പോലീസ് തുടര്നടപടികള് സ്വീകരിച്ചു.